Diari Oficial de la Generalitat Valenciana


Sumari del DOGV 7706, del 27-01-2016 (2016/346)

RESOLUCIÓ d'11 de desembre de 2015, de la Direcció General d'Ordenació del Territori, Urbanisme i Paisatge, per la qual es publica la part dispositiva de la interlocutòria dictada per la Secció Cinquena de la Sala Contenciosa Administrativa del Tribunal Suprem de 28 de gener de 2015, anul·lant el Pla d'Acció Territorial de caràcter sectorial de corredors d'infraestructures de la Comunitat Valenciana (Decret 78/2005, de 15 d'abril, del Consell), en allò que concerneix la previsió inclosa en aquest referent al corredor pel que hauria d'executar-se la infraestructura hidràulica prevista per a la transferència dels recursos hídrics procedents de l'Ebre.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7706

Data del DOGV
:   27-01-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/346


Data del document
:   11-12-2015

Organisme emissor
:   Conselleria d'Habitatge, Obres Públiques i Vertebració del Territori

Tipus de document
:   Resolució

Anàlisi jurídica

 Descriptors 

:   * Conselleria d'Habitatge, Obres Públiques i Vertebració del Territori
    * ordenació del territori
    * execució de sentència
    * legislació
    * ordenació hidràulica
    * programa d'actuació
    * pla d'urbanisme

RESOLUCIÓ d'11 de desembre de 2015, de la Direcció General d'Ordenació del Territori, Urbanisme i Paisatge, per la qual es publica la part dispositiva de la interlocutòria dictada per la Secció Cinquena de la Sala Contenciosa Administrativa del Tribunal Suprem de 28 de gener de 2015, anul·lant el Pla d'Acció Territorial de caràcter sectorial de corredors d'infraestructures de la Comunitat Valenciana (Decret 78/2005, de 15 d'abril, del Consell), en allò que concerneix la previsió inclosa en aquest referent al corredor pel que hauria d'executar-se la infraestructura hidràulica prevista per a la transferència dels recursos hídrics procedents de l'Ebre. [2016/346]  
La Sentència del Tribunal Suprem de 4 de desembre de 2014 resol el recurs de cassació interposat contra la sentència pronunciada el 28 de setembre de 2012, per la Secció Primera de la Sala Contenciosa Administrativa del Tribunal Superior de Justícia de la Comunitat Valenciana, en el recurs contenciós administratiu núm. 246/2009 interposat contra la desestimació presumpta per silenci administratiu ?posteriorment, expressa per resolució de la Secretaria Autonòmica de Medi Ambient, Aigua, Urbanisme i Habitatge de data 29 de juliol de 2009- del recurs d'alçada formulat contra l'Acord de la Comissió Territorial d'Urbanisme de València de data 15 de novembre de 2006, pel qual es resolia denegar l'aprovació definitiva del Pla Parcial ARA-6 del municipi d'Algimia d'Alfara, per l'entitat Urbacón Levante, SL.  
  
Notificada la sentència a les parts, l'advocat dels Serveis Jurídics de la Generalitat Valenciana va presentar escrit en què interessava a rectificar la dispositiva de la sentència dictada en cassació quant a la inclusió en aquesta de l'oportú pronunciament quant al referit Pla d'Acció Territorial que havia sigut impugnat indirectament en el mateix recurs.   
  
La interlocutòria de rectificació del Tribunal Suprem, Sala Contenciosa Administrativa, Secció Cinquena, és de 28 de gener de 2015, que en el punt 3r ordena la publicació de la dispositiva «d'aquesta sentència en el Butlletí Oficial de la Província de València als efectes previstos en l'article 72.2 de la Llei Jurisdiccional 29/1998, de 13 de juliol», i en conseqüència, aquest òrgan procedeix a complir el que s'ordena en aquesta dispositiva:  
  
Primer  
El contingut de la part dispositiva de la interlocutòria del TS de 28 de gener de 2015 expressa el següent: «... HA DE DIR: «1r. Pertoca el recurs de cassació número 4568/2012 interposat per l'Entitat Urbacon Levante, SL, contra la sentència núm. 1040/2012 dictada per la Secció Primera de la Sala Contenciosa Administrativa del Tribunal Superior de Justícia de la Comunitat Valenciana en data 28 de setembre de 2012 (recurs contenciós administratiu 246/2009), i queda ara anul·lada i sense efecte la referida sentència. 2n. Estimem el recurs contenciós administratiu 246/2009 interposat per l'Entitat Urbacon Levante, SL, contra la desestimació presumpta per silenci administratiu ?posteriorment, expressa per resolució de la Secretaria Autonòmica de Medi Ambient, Aigua, Urbanisme i Habitatge de data 29 de juliol de 2009- del recurs d'alçada formulat contra l'Acord de la Comissió Territorial d'Urbanisme de València de data 15 de novembre de 2006, pel qual es resolia denegar l'aprovació definitiva del Pla Parcial ARA-6 del municipi d'Algimia d'Alfara i indirectament contra el Pla d'Acció Territorial de Caràcter Sectorial de Corredors i Infraestructures de la Comunitat Valenciana, aprovat per Decret 78/2005, de 15 d'abril, del Consell, que anul·lem d'acord amb el que estableix el FD 9é, en allò que concerneix la previsió inclosa en aquest referent al corredor pel que hauria d'executar-se la infraestructura hidràulica prevista per a la transferència dels recursos hídrics procedents de l'Ebre, i amb els efectes així mateix determinats en l'esmentat fonament. 3r. Publiqueu la part dispositiva d'aquesta Sentència en el Butlletí Oficial de la Província de València, als efectes previstos en l'article 72.2 de la Llei Jurisdiccional 29/1998, de 13 de juliol. 4t. No fem condemna en les costes d'instància ni en les de cassació»  
Segon  
Queda anul·lat, per tant, en virtut de la decisió judicial de la sentència del Tribunal Suprem de 4 de desembre de 2014, rectificada per interlocutòria del Tribunal Suprem de 28 de gener de 2015, el Pla d'Acció Territorial de caràcter sectorial de corredors d'infraestructures de la Comunitat Valenciana (Decret 78/2005, de 15 d'abril, del Consell), en allò que concerneix la previsió inclosa en aquesta referent al corredor pel qual hauria d'executar-se la infraestructura hidràulica prevista per a la transferència dels recursos hídrics procedents de l'Ebre.  
  
València, 11 de desembre de 2015.- El director general d'Ordenació del Territori, Urbanisme i Paisatge: J. Lluís Ferrando i Calatayud.